Α.Ε.Σ. Χαραυγή Λάρισας

Ο **Α.Ε.Σ. Χαραυγή** (πλήρες όνομα: Αθλητικός και Εκπολιτιστικός Σύλλογος Χαραυγής), είναι ερασιτεχνικός αθλητικός σύλλογος με έδρα τη Λάρισα. Ιδρύθηκε ως *Εξωραϊστικός Σύλλογος Χαραυγής* το 1976 στη συνοικία Καλή Καρδιά της πόλης της Λάρισας που βρίσκεται στην Θεσσαλία, με πρώτο πρόεδρο τον μετέπειτα Δήμαρχο Λάρισας, Χριστόδουλο Καφφέ.Τα χρώματα της ομάδας είναι πορτοκαλί, πράσινα, και κίτρινα. Διαθέτει τμήματα ποδοσφαίρου, μπάσκετ και αντιπτέρισης.

## Τμήμα ποδοσφαίρου

### Α.Π.Ο. Χαραυγή
Ιδρύθηκε το 1981 με αριθμό μητρώου EΠΌ το 3321 ως A.O. Χαραυγή από τον Σταύρο Παππά, και αποτέλεσε το ποδοσφαιρικό τμήμα του *Εξωραϊστικού Συλλόγου Χαραυγή*. Τα αρχικά χρώματα της ομάδας ηταν πορτοκαλί και λευκό. Η πρώτη συνθεση του συλλογου το 1982 με γενικό αρχηγό τον Χρήστο Παππά ήταν: Καραγιάννης, Μάτος (αρχηγός), Δ.Καραγιάννης (τερμ.), B.Καρακώστας, Γοργότσης, K.Μούτος, Παππάς, Ζωιδάκης, Τζιαστούδης, Τσούτσας, Δ.Παππάς. Το 1985 επαναλειτούργησε και αργότερα μετονομάστηκε ως ΑΠΟ Χαραυγή κερδίζοντας την άνοδο. Το 1988 υποβιβάστηκε από την Β' ΕΠΣΛ, αλλά επανήλθε σύντομα.

Το 1992 επί προεδρίας του Σταύρου Παππά κέρδισε την άνοδο στην Α' ΕΠΣΛ όπου και παρέμεινε για τέσσερα χρόνια. Τις επόμενες τέσσερις αγωνιστικές περιόδους διεκδίκησε την επάνοδο, αλλά χωρίς επιτυχία. Αυτό είχε ως αποτέλεσμα τη διάλυση του συλλόγου το 2000, μην μπορώντας να ανταπεξέλθει στα οικονομικά του προβλήματα. Τελευταίος πρόεδρος ήταν ο Κώστας Βουτυρίτσας, αδελφός του πρώην διεθνή ποδοσφαιριστή Θοδωρή Βουτυρίτσα, ενώ ο πιο γνωστός προπονητής που πέρασε απο τον πάγκο της ομάδας ήταν ο Θεολόγης Παπαδόπουλος επί χρόνια τερματοφύλακας της Ελληνικής εθνικής ομάδας.

Το ρόστερ του Α.Π.Ο. Χαραυγή το 1992-93 στην πρώτη της συμμετοχή Α' ΕΠΣΛ, με προπονητή τον πρώην αμυντικό του ΟΦΗ, Ηλία Σελιώνη, και γενικό αρχηγό τον Χρήστο Παππά, αποτελούσαν οι εξής ποδοσφαιριστές: Γ.Φλώρος, Άγγ.Παπαρδέλας (τερματοφύλακες); K.Μάγγος, Κύρκος, K.Μούτος, Σ.Περιτογιάννης, Δ.Γουναράς, B.Καρακώστας, Δ.Παππάς, Δ.Δανιλούλης, Καραγιάννης, Αντ.Δήμου, Pεν.Καρυώτης, Λάκης Παπαϊωάννου, Ιατρόπουλος, Μαγκντί, Βάρνας, Γεροστέργιος. Η άνοδος στην Α' ΕΠΣΛ το καλοκαίρι του 1992 είχε εορταστεί με φιλικό αγώνα απέναντι σε ομάδα επιλέκτων, στην οποία είχαν αγωνιστεί μεταξύ άλλων οι Τριαντάφυλλος Μάγγος και Θοδωρής Κυριακούλης της ΑΕΛ, Γιάννης Γκόλαντας, Γιώργος Κολοβός και o Βασίλης Καραπιάλης του Ολυμπιακου Πειραιώς. Στην πρώτη της χρονιά στην Α' ΕΠΣΛ 1992-93 η Χαραυγή με προπονητή τον Ηλία Σελιώνη και πρόεδρο τον Βάγιο Καραφέρη, τερμάτισε στην πέμπτη θέση. Έπαιξε ρόλο στην ανάδειξη του πρωταθλητή, κερδίζοντας εντός έδρας στις τελευταίες αγωνιστικές τον πρωτοπόρο Αχιλλέα Φαρσάλων (1-0) ο οποίος έχασε τελικά το εισιτήριο της ανόδου.

Την σεζόν 1995-96 υποβιβάστηκε από την Α' ΕΠΣΛ. Στις 24 Σεπτεμβρίου 1996, στην αναμέτρηση Αμπελόκηποι  - Χαραυγή (4-3) σημειώθηκε το ρεκόρ του νεότερου σκόρερ χατ-τρικ  με τον Ποντίκα της Χαραυγής να το επιτυγχάνει σε ηλικία 14 ετών και 7 μηνών. Στις 28 Σεπτεμβρίου 1996, ο τερματοφύλακας Άγγελος Παπαρδέλας χρίστηκε σκόρερ στο δεύτερο ημίχρονο της αναμέτρησης Χαραυγή - ΑΣ Πυργετός (3-0) στο ΔΑΚ Ανθούπολης στη Β' κατηγορία (τα άλλα γκολ σημείωσαν οι Ζήσαρος, Ντελής). Το ρόστερ της Χαραυγής την περίοδο 1996-97 με γενικό αρχηγό τον Σταύρο Σπίνo, απαρτιζόταν από τους παρακάτω ποδοσφαιριστές: Άγγ.Παπαρδέλας, Αθανασίου, Ορ.Θέμελης (τερματοφύλακες), Κ.Βράκας, Κυρανούδης, I.Ρουμελιώτης, Κυριάκου, Χρ.Κατσικάρης, Γ.Ζησάκης, Παπαδούλης, K.Ζαφειρίου, Κόντης, Γ.Ζήσαρος, Ντελής, Αντ.Δήμου, Π.Μίγας, Μιχ.Λάτσιος, K.Ποντίκας, Π.Βουλτσίδης, Xαρ.Τζιμούρτος.

Πολλοί ταλαντούχοι ποδοσφαιριστές από τη συνοικία της Χαραυγής αγωνίστηκαν σε μεγαλύτερες ομάδες αν και δεν ξεκίνησαν από τον σύλλογο: Θοδωρής Βουτυρίτσας (ΑΕΛ), Γιώργος Καραγιάννης (Ολυμπιακός Βόλου), Βάγιος Καραφέρης (ΑΕΛ), Δημήτρης Σκοτινιώτης (Απόλλων Λάρισας) και Κώστας Μούτος (Απόλλων Λάρισας), Παναγιώτης Καρακώστας, Τζίμης Σίμος, Δημήτρης Γουναράς (όλοι ξεκίνησαν πριν το 1981, από τoν γειτονικό Α.Ο. Πελασγιώτις Λάρισας).

### Σύγχρονη εποχή: Α.Ε.Σ. Χαραυγή
Ένας νέος αθλητικός σύλλογος υπό την ονομασία *Α.Ο. Χαραυγή* επανιδρύθηκε ελάχιστα χρόνια μετά τη διάλυση του 2000, συμμετέχοντας στο πρωτάθλημα της Γ' ΕΠΣΛ τη σεζόν 2004-05, και κέρδισε την άνοδο. Θεωρείται η συνέχεια του παλιού συλλόγου, αν και ως έδρα χρησιμοποιεί το γήπεδο του Θεσσαλικού  αντί της παραδοσιακής έδρας της Ανθούπολης . 

Το 2008 ο σύλλογος πέρασε σε αδράνεια για να επανέλθει τη σεζόν 2013-14 με ηχηρές μεταγραφές. Το ρόστερ  εκείνης της περιόδου με προπονητή τον Απόστολο Βλιώρα αποτελούσαν οι: Σωτ.Καρανίκας, Aπ.Ράιδος (τερματοφύλακες), Ζυγούρης, Παν.Πούλιος, I.Χασιώτης, Θ.Ντριβαλάς, E.Σινάνι, Ευ.Καρέλιας, Βησ.Λιάπης, Δ.Παππάς , Κ.Μάγγος , Αντ.Δήμου, I.Ρουμελιώτης, Ζαβράκας, Βαλδούμας, X.Γεράσης, Κεραμίδας, Z.Τσανάς, Αν.Πιππής, Ιωσ.Τουρμούσογλου, M.Λάττα, K.Βιντσάνι. Τα τελευταία χρόνια μετονομάστηκε σε *Α.Ε.Σ. Χαραυγή* (Αθλητικός και Εκπολιτιστικός Σύλλογος Χαραυγή) με χρώματα το πορτοκαλί και το γκρι. Πρόεδρος του συλλόγου εξελέγη το 2021 ο Γιώργος Σκαφιδάς. Ο Σκαφιδάς κατέχει το ρεκόρ του μεγαλύτερου σε ηλικία ποδοσφαιριστή που αγωνίζεται σε πρωταθλήματα και κυπελλα της Ε.Π.Σ.Λ., αλλά και σκόρερ. Τις περισσότερες συνολικά συμμετοχές έχει o επιθετικός Αντώνης Δήμου, μέλος της Μικτής ΕΠΣ Λάρισας που έφτασε  στον Πανελλήνιο τελικό Παίδων του 1988.

Στην αναμέτρηση Χαραυγής - ΑΟ Αμπελοκήπων (0-3) στις 16 Οκτωβρίου 2021, η διοίκηση τίμησε τους παράγοντες Γιώργο Παππά, Κώστα Βουτυρίτσα και Σταύρο Σπίνο για την δεκαπενταετή προσφορά τους στον ΑΠΟ Χαραυγής (1985-2000). Στις 11 Μαρτίου 2023 στο πλαίσιο της αναμέτρησης Χαραυγή - ΑΣ Προοδευτική Βερδικούσιας (0-3) στο γήπεδο Θεσσαλικού, τιμήθηκε και βραβεύτηκε ο Χριστόδουλος Καφφές ο πρώτος πρόεδρος του συλλόγου. Το 2023-24 ο σύλλογος με παίκτη-προπονητή το Γιώργο Σκαφιδά. επέστρεψε στη Β' ΕΠΣΛ.

### Ποδοσφαιριστές της Χαραυγής σε εθνικές κατηγορίες
Το 1995 οι Δημήτρης Παππάς και Κώστας Μάγγος μεταγράφηκαν σε ομάδες της Α' Εθνικής Κατηγορίας, την ΑΕΛ και τον ΟΦΗ αντίστοιχα. Ο Παππάς αγωνίστηκε στην Α' Εθνική υπό τις οδηγίες του Γιάννη Μαντζουράκη και του Ανδρέα Μιχαλόπουλου τη χρονιά του υποβιβασμού της ΑΕΛ, ενώ ο Μάγγος προτάθηκε από τον Ηλία Σελιώνη στη διοίκηση του ΟΦΗ στον οποίο παρέμεινε για τέσσερα χρόνια αγωνιζόμενος και στο Κύπελλο ΟΥΕΦΑ. Ο Δημήτρης Τσαπατώρης επίσης ξεκίνησε από τη Χαραυγή πριν μεταγραφεί στον Απόλλωνα Λάρισας και στη συνέχεια στον Παναθηναϊκό το 1988.Άλλοι ποδοσφαιριστές του συλλόγου που αγωνίστηκαν σε εθνικές κατηγορίες είναι οι: Παναγιώτης Μίγας (ΑΕΛ - Β΄ Εθνική, Απόλλων Λάρισας - Γ΄ Εθνική), Σωτήρης Περιτογιάννης (Απόλλων Λάρισας - Γ΄ Εθνική), Κώστας Πιτσαρής (ΑΟΚ Νέων Καρυών - Δ' Εθνική), Άγγελος Παπαρδέλας (Αχιλλέας Φαρσάλων - Δ' Εθνική), Θανάσης Σταμάτης (AE Ποσειδών Νέων Πόρων - B' Εθνική, AΣ Πυργετός - Δ΄ Εθνική), Νίκος Kακαγιάννης (Ηρακλής Λάρισας, ΑΕΔ Νίκαιας - Δ΄ Εθνική). Ο Κακαγιάννης μετά από μια μόλις σεζόν μεταγράφηκε στον Ηρακλή Λάρισας στα 16 του το καλοκαίρι του 1990.

### Πρόεδροι
* Χριστόδουλος Καφφές
* Σταύρος Παππάς  
* Βάγιος Καραφέρης
* Γιώργος Παππάς
* Κώστας Βουτυρίτσας 
* Γιώργος Σκαφιδάς
* Δημήτρης Παππάς

### Προπονητές
*  Ηλίας Σελιώνης
* Κώστας Βουτυρίτσας 
* Γιώργος Παππάς
*  Θεολόγης Παπαδόπουλος
* Βάιος Καραφέρης 
* Γιώργος Σκαφιδάς
* Δημήτρης Παππάς
* Απόστολος Βλιώρας 
* Γιώργος Λούτσος
* Χρήστος Φιλίππου 

### Σημαντικοί Ποδοσφαιριστές

*  Κώστας Μάγγος  
* Τάκης Καραγιάννης 
* Σταύρος Παππάς
*  Κώστας Βουτυρίτσας
*  Ηλίας Αποστολάρας 
*  Δημήτρης Παππάς  
*  Λάκης Παπαϊωάννου 
*  Δημήτρης Δανιλούλης
*  Βασίλης Καρακώστας
*  Ρένος Καρυώτης
* Δημήτρης Τσαπατώρης 
*  Σωτήρης Περιτογιάννης 
*  Δημήτρης Σίμος 
*  Κώστας Μούτος
*  Αντώνης Δήμου
*  Παναγιώτης Μίγας
*  Κώστας Πιτσαρής 
*  Χρηστος Κατσικάρης 
*  Κώστας Βράκας
*  Γιάννης Ρουμελιώτης 
*  Άγγελος Παπαρδέλας
*  Γιώργος Δοδοντσάκης 
*  Θέμης Κουτσογιάννης 
* Γιώργος Σκαφιδάς
*  Βαγγέλης Καρέλιας
*  Απόστολος Ράιδος 
*  Βησσαρίων Λιάπης
*  Γιάννης Σχοινάς 
*  Κώστας Ρουμελιώτης 

### Παλαιότερες συνθέσεις
*'Σύνθεση Ομάδας 2022-23 


==Τμήμα καλαθοσφαίρισης==
Ο σύλλογος διαθέτει τμήμα καλαθοσφαίρισης στα πρωταθλήματα υποδομής της [[Ένωση Σωματείων Καλαθοσφαίρισης Θεσσαλίας |ΕΣΚΑΘ]], με αντιπάλους την ΑΕΛ, τον Απόλλωνα Λάρισας, τον ΓΣ Ολύμπια, τον Ικαρο Νεάπολης, τον Κεραυνό Λάρισας, τον Σπάρτακο, τον ΓΣ Ελασσόνας κ.α. Τα χρώματα της ομάδας είναι πράσινο και κίτρινο, ενώ αρχικά ήταν το πορτοκαλί όπως και της ποδοσφαιρικής ομάδας τα τελευταία χρόνια.

==Τμήμα μπάντμιντον ==
To τμήμα μπάντμιντον ([[αντιπτέριση]]ς) θεωρείται ένα από τα πιο επιτυχημένα του ΑΕΣ Χαραυγή με πολλές διακρίσεις στις ηλικίες υποδομής.

==Τμήμα πετοσφαίρισης==
Το τμήμα πετοσφαίρισης γυναικών υπό την ονομασία *Α.Σ. Χαραυγή* κατέκτησε την πρώτη διοργάνωση της [[Ένωση Σωματείων Πετοσφαίρισης Κεντρικής Ελλάδας |ΕΣΠΕΚΕΛ]] το 2004-05 σε βάρος του φαβορί Φιλαθλητικού Λάρισας. Την επομένη σεζόν 2005-06 αγωνίστηκε [[Β΄ Εθνική Πετοσφαίρισης Ελλάδας Γυναικών |Β΄ Εθνική ]]. Τερμάτισε 9ος σε σύνολο 11 ομάδων και υποβιβάστηκε.

==Έδρα==
Το ποδοσφαιρικό τμήμα από το 2004 αγωνίζεται στο Δημοτικό Γήπεδο Θεσσαλικού, που μοιράζεται με τον ιστορικό σύλλογο [[Α.Ο. Πελασγιώτις Λάρισας]]. Το *Θεσσαλικό'' δημιουργήθηκε από τον ΑΟΔΛ σε συνεργασία με τη ΔΕΥΑΛ και εγκαινιάστηκε στις 10 Δεκεμβρίου 2003 από τον δήμαρχο Λαρισαίων Κώστα Τζανακούλη. Τα εγκαίνια έγιναν στο ημίχρονο του αγώνα για το πρωτάθλημα της Β' ΕΠΣΛ μεταξύ Θύελλας Λαρισας και Προοδευτικής. Στο τέλος της σεζόν 2003-04, στις 6 Μαϊου 2004 ο ΑΕΣ Χαραυγής σε συνεργασία με την εταιρία «Haravgi A.E.» οργάνωσε αθλητικές και καλλιτεχνικές εκδηλώσεις στο συγκεκριμένο γήπεδο: πραγματοποιήθηκαν δύο ποδοσφαιρικοί αγώνες, γυμναστικές επιδείξεις, μπάτζι-τζάμπινγκ, και παρουσιάσεις παραδοσιακών χορών από συγκροτήματα του συλλόγου, ενώ ζήτησε από τον ΑΟΔΛ να επεκτείνει το γήπεδο δημιουργώντας αθλητικό πολυκέντρο.

Η παραδοσιακή έδρα της ποδοσφαιρικής ομάδας ήταν αρχικά το γήπεδο Χαραυγής και μετά το ΔΑΚ Ανθούπολης, ενώ γραφεία του Εξωραιστικού συλλόγου βρίσκονταν στην οδό Βεροίας 5. Τα τμήματα μπάσκετ και μπάντμιντον στεγάζονται στο Κλειστό Γυμναστήριο του 23ου δημοτικού σχολείου στην οδό Βόλου.

## Αντιπαλότητες
O AO Ανθούπολη θεωρείτo για χρόνια ο «αιώνιος» αντίπαλος του ποδοσφαιρικού τμήματος και οι μεταξύ τους αγώνες να συγκεντρώναν πλήθος θεατών στο κοινό τους γήπεδο έως και το 2000. Βρέθηκαν για πρώτη φορά στην ίδια κατηγορία την σεζόν 1986-87. Την περίοδο 2013-14 οι δυο ομάδες συναντήθηκαν μετά από πολλά χρόνια στην ίδια κατηγορία και όμιλο, όπως και την τριετία 2016-2019. Στις 14 Οκτωβρίου 2018 το ντέρμπι Χαραυγής-Ανθούπολης στο Δημοτικό Γήπεδο Θεσσαλικού εξελίχθηκε επεισοδιακό με τον παίκτη-προπονητή του AO Χαραυγής Δημήτρη Παππά να τιμωρείται με ποινή αποκλεισμού 13 αγωνιστικών και βαρύ χρηματικό πρόστιμο. Στις 2 Σεπτεμβρίου 2023 η Χαραυγή υπέστη την μεγαλύτερη ήττα από την Ανθούπολη στην πάλαι ποτέ κοινή τους έδρα το ΔΑΚ Ανθούπολης, με σκορ 11-1 για το ιστορικό Κύπελλο Κουκουλίτσιος-Μουσιάρης.

Στις 19 Ιανουαρίου 2025 ο ΑΕΣ Χαραυγή αντιμετώπισε για πρώτη φορά τη νεοσύστατη ομάδα Β' της Ανθούπολης για τη Γ' ΕΠΣΛ και ηττήθηκε με 1-3 εντός έδρας (K.Ρουμελιώτης - Β.Σκορδίλης 3). Το ρόστερ του ΑΕΣ την σεζόν 2024-25 ήταν: Ντάνος (τερμ.), Δημόπουλος(τερμ.), Καρκατσέλιος, Παπαϊωάννου, Τσίγκας, Κλιματσάκης, Σκαφιδάς, Μπαλκουράνης, Ρουμελιώτης, Χυσέν,  Καραμανές, Καραμπατής, Καραλατσακίδης, Βογιατζής, Μπαλόσ, Ανδρέου, Ντελής, Κοταρέλας, Δουλγεράκης, Μήτσης, Τσέλα.

## Παραπομπές

## Πηγές
*
*

Κατηγορία:Αθλητικοί σύλλογοι Λάρισας
Κατηγορία:Ιδρύσεις ποδοσφαιρικών ομάδων το 1981
Κατηγορία:Ποδοσφαιρικές ομάδες Ελλάδας
Κατηγορία:Ιδρύσεις αθλητικών συλλόγων το 1981